ઈશ્વરભાઈ ઉર્ફે બચુભાઈ, દેવીદાસભાઈ અને હરકીશનદાસ એ ત્રણ ભાઈઓના પિતા તે નરોત્તમદાસ શેઠ. અને એમના પિતા તે કરસનદાસ. શ્રી દશા મોઢ ગોભવા તથા અડાલજા વણિક જ્ઞાતિના મહાજન સરખા એ વ્યાપારી જૂનાગઢના નવાબી રાજના સમયમાં એમના દાદા બળવંતરાય શેઠના સમયથી મોદીખાનું પુરૂં પાડતા હતા. બળવંતરાય શેઠની વ્યાપારની કુશળતા, રખાવટ અને વ્યવહારશુદ્ધિના કારણે નવાબને બહુ વ્હાલા અને આત્મીય હતા. કાંઈ પણ જરૂર પડે તો એમના હોઠે વેણ આવે ‘બલીયા શેઠકુ બુલાઓ’.